ब्यूटी पेजेंट जीतने के बाद मिला था पहली फिल्म का ऑफर, प्रैंक समझकर ब्लॉक कर दिया था नंबर
South Actress Rashmika Mandanna 27th Birthday Special - आज रश्मिका मंदाना 27 साल की हो गई हैं। एक इंटरव्यू में एक्ट्रेस ने बताया था कि उन्हें ब्यूटी पीजेंट जीतने के बाद पहली बार फिल्मों में काम करने का ऑफर मिला था।
आज रश्मिका मंदाना 27 साल की हो गई हैं। एक इंटरव्यू में एक्ट्रेस ने बताया था कि उन्हें ब्यूटी पीजेंट जीतने के बाद पहली बार फिल्मों में काम करने का ऑफर मिला था। रश्मिका को किसी फिल्म में लीड एक्ट्रेस के तौर पर काम करने का ऑफर मिला था।
लेकिन, तब उन्होंने इस ऑफर को प्रैंक कॉल समझकर मना कर दिया था और उनका नंबर भी ब्लॉक कर दिया था।
मैंने कहा था मैं एक्टिंग में इंट्रेस्टेड नहीं हूं- रश्मिका 
2022 में मैशेबल इंडिया को दिए इंटरव्यू में रश्मिका ने बताया था कि फिल्म ‘किरिक पार्टी’ के लिए फिल्म के मेकर्स को मैच्योर फेस वाली यंग एक्ट्रेस की जरूरत थी। जब मुझे प्रोडक्शन हाउस से कॉल आया तो मैंने इसे प्रैंक कॉल समझकर मना कर दिया था।
मैंने उनसे कहा कि मैं फिल्मों में एक्टिंग करने में बिल्कुल इंट्रेस्टेड नहीं हूं। आप फोन रख दीजिए और मैंने उनका नंबर ब्लॉक कर दिया।
फिल्म मेकर्स ने टीचर की मदद से दोबारा कांटेक्ट किया 
रश्मिका ने बताया- जब मैंने फिल्म मेकर्स का कांटेक्ट ब्लॉक कर दिया तो उन्होंने मेरे दोस्तों और परिवारवालों की मदद से मुझसे कांटेक्ट करने की कोशिश की। आखिरकार, मेरे एक टीचर की मदद से उन्होंने मुझे दोबारा कांटेक्ट किया।
वो मेरे साथ काम करना चाहते थे इसलिए उन्होंने अपने कनेक्शन की मदद से मेरे क्लास टीचर तक ये बात पहुंचाई।
मेरे टीचर ने मुझे उनसे मिलने के लिए साथ लेकर गए और मैंने उनसे ये कह दिया कि मुझे तो एक्टिंग करना आता ही नहीं है। कैमरे के सामने मैंने कुछ डायलॉग्स पढ़कर दिखाए और उन्होंने मुझे फिल्म में कास्ट कर लिया।
रश्मिका की अपकमिंग फिल्में 
पिछले साल रश्मिका ने अमिताभ बच्चन और नीना गुप्ता के साथ फिल्म ‘गुडबाय’ से अपना बॉलीवुड डेब्यू किया था। 2016 में रश्मिका ने ‘किरिक पार्टी’ के साथ अपना एक्टिंग डेब्यू किया था। ये कन्नड़ में सबसे ज्यादा कमाई करने वाली फिल्म बनी। इसके बाद 2017 में रश्मिका दो कन्नड़ फिल्मों ‘अंजनि पुत्र’ और ‘चमक’ मिएँ नजर आई थीं।
जल्द ही रश्मिका ‘पुष्पा: द रूल’ और ‘एनिमल’ में नजर आएंगी।